Vicente Sotto

Si Vicente Yap Sotto, usab nailhang Ñor Inting (1877-1950) usa ka kanhing magbatasan sa Pilipinas ug giisip nga usa sa labing bantogan nga Sugboanon sa gatosay 20 .

Ang iyang naambit mao ang sa balaod, lugay, ug pagdumala; ug sa budaya ug katitikan.

Personal nga kinabuhi
Si Sotto gipanganak sa Dakbayan sa Sugbo niadting Abril 18, 1877 sa iyang ginikangang sila Marcelino Sotto ug Pascuala Yap.

Nahuman niya ang sekundarya nga pagtuon sa Unibersidad de San Carlos (Colegio de San Carlos kaniadto). Naghuman siya sa kursong abogasya ug nipasar sa bar eksam sa tuig 1907.

Politika
Sa tuig  1902, si Senador Sotto miapil sa politika sa pagdagan niya sa konseho sa munisipyo sa Sugbo ug nakadaog sa maong puwesto. Sa 1907, napili siyang mayor bisa'g wa siya mitambong sa eleksyon tungod sa pagdungog sa kaso sa korte mahitungod sa keha sa iyang kakontra kabahin sa pagkidnap, ug pugsanon nga miestar sa Hong Kong. Si Sotto mibalik sa nasod niadtong 1914.

Sa tuig 1922, napili siyang representante sa ikaduhang distrito sa Sugbo hangtod 1925. Niadtong Nobiyembre 1946, midagan siya sa pagkasenador ug midaog, nagsilbi siya isip ulohan sa Kommitiba sa Pinansya sa Senado hangtod 1950.

Sa pagpanaw niya sa edad nga 73, ang mga kauban nuya sa senado mihinumdom kaniya isip "rebelyoso, ug maprinsipyong Sotto."

Mga sumpay sa gawas
 Paghulagway gikan sa senate.gov.ph
 Tibuok teksto sa Sotto Law
 Senador Vicente Yap Sotto  

Mga Pilipinong magsusulat
Mga senador sa Pilipinas
Mga Sugboanon
Mga magsusulat sa Sinugboanon
Mga magsusulat sa Kinatsila
Mga magsusulat sa Ininggles
Mga natawo sa 1877
Mga namatay sa 1950
Mga natawo sa Abril 18
Mga namatay sa Mayo 28